
Selam alejkum! U vezi sam već 1 godinu, sa djevojkom koja je pokrivena i nikada nismo činili zinaluk niti to namjeravamo, znam da ne postoji “islamsko ašikovanje”, čitao sam o tome i upućen sam, ali me interesuje sljedeće. Nas dvoje imamo strah od toga da učinimo zinaluk, jer mladi smo, i do “pravog” braka nam je sada nemoguće doći, idemo u skolu – srednju, i ne možemo zajedno živit, a kao što i znate, samo često sastajanje je zabranjeno, pa da li mi možemo šerijatski da se vjenčamo, jer nakon toga sve bi bilo lakše, jer i sad se vidjamo samo na javnim mjestima gdje nas svi vide, naravno po danu.  

Hvala vam unaprijed, da vas Allah Uzvišeni nagradi lijepim Džennetom!


* 
* 
* 
* 
* 
* 
* 

 

ZNAM DA NE POSTOJI “ISLAMSKO AŠIKOVANJE” ALI …
==============================================

 

Alejkumusselam.


Vi imate otprilike neke tri solucije i mogućnosti da riješite vaš veliki problem: stupanje u *[brak](https://pitajucene.com/search/Brak/questions/ "Pretraži pitanja o braku")*, zaruka bez ašikovanja ili prekidanje veze.


Naravno da je jedno od rješenja da se vjenčate, ali sa ispunjenjem svih šartova braka: pristanak njenog stratelja, dva svjedoka, i slično, uz obavezu da je izdržavaš (hraniš, odijevaš, nađeš stan) i svega drugog što zahtijeva stupanje u brak koji je težak ugovor (kako je došlo u ajetu) kod Uzvišenog Allaha.


Pretpostavljam da vi ovo ne možete ispuniti, onda vam ostaje drugo rješenje, da se dogovorite oko ženidbe tj. da je isprosiš (što se kod nas zove zaruka) i prestanete sa sastajanjem i izlascima (ašikovanjem) sve dok ne budete u mogućnosti da se uzmete, tj. vjenčate.


Ima i treća solucija, pošto nemate uslova niti mogućnosti da se uzmete, a nećete ili ne možete da se zaručite bez ašikovanja jer je ašikovanje *[haram](https://pitajucene.com/search/haram/questions/ "Pretraži pitanja o haramu")* što vam je poznato, onda prekinite sa tom vezom, raziđite se kao da nije ništa bilo. Ako se ne možete razići tj. prekinuti vezu ili nećete to da uradite, a niste u stanju da se uzmete, znajte da na haram način komunicirate, tj. aškujete. Ve billahi tevfik.


Na pitanje odgovorio dr. Zijad Ljakić – zijad-ljakic.com


